Vriendelike krimpvarkie steel harte | Netwerk24
Vriendelike krimpvarkie steel harte
15 April 2017 22:17
Waldo, die krimpvarkie. Foto: FacebookDie krimpvarkie Waldo is waarskynlik Brittanje se vriendelikste krimpvarkie.Hy glimlag graag vir die kamera en dié sosiale outjie is gek daarna om op Vrydagaande in die plaaslike kuierplek uit te hang.Sy eienaar, Niki Brown (32), is verlief op haar klein troeteldier en sê hy het ’n gedaanteverwisseling ondergaan vandat sy hom 11 maande gelede by ’n reddingsentrum aangeneem het. Hy is so gelukkig en vriendelik, het Brown aan The Daily Mail gesê.“Hy begin glimlag wanneer hy kos kry. Ek het nog nooit gesien dat iemand so bly is om kos te kry nie!”Brown neem hom na die kuierplek in ’n spesiale dramandjie met ’n kombersie sodat hy kan slaap as hy sy gunstelingkos, naamlik suikermielies, geëet het. Hy kom nie net goed met mense oor die weg nie, maar ook met honde. Waldo speel lekker saam met Brown se ma se honde. Brown en haar lewensmaat, Jack Dicken (26) het vir Waldo van die National Exotic Hedgehog Centre aangeneem en sê hulle was nog nie een dag spyt nie. MyStem: Het jy meer op die hart?